PRIENŲ RAJONO SAVIVALDYBĖS administracijos

BENDRASIS skyrius

Biudžetinė įstaiga, Laisvės a. 12, LT-59126 Prienai,	tel. 8 682 12855, el. p. dziuginta.mikalauskiene@prienai.lt.	Duomenys kaupiami ir saugomi Juridinių asmenų registre, kodas 288742590

______________________________________________________________________

Prienų rajono savivaldybės taryba

SPRENDIMO ,,DĖL TARNYBINIŲ LENGVŲJŲ AUTOMOBILIŲ ĮSIGIJIMO, NUOMOS IR NAUDOJIMO PRIENŲ RAJONO SAVIVALDYBĖJE, SAVIVALDYBĖS VALDOMOSE BENDROVĖSE, BIUDŽETINĖSE IR VIEŠOSIOSE ĮSTAIGOSE TAISYKLIŲ PATVIRTINIMO“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Parengtos naujos Tarnybinių lengvųjų automobilių įsigijimo, nuomos ir naudojimo Prienų rajono savivaldybėje, Savivaldybės valdomose bendrovėse, biudžetinėse ir viešosiose įstaigose taisyklės (toliau – Taisyklės), kuriomis patikslinamas teisinis reglamentavimas, apibrėžiamas Savivaldybės kaip subjekto teisinis statusas Tarnybinių lengvųjų automobilių įsigijimo, nuomos ir naudojimo prasme.

Siūlomos teisinio reguliavimo nuostatos:

Taisyklės parengtos vadovaujantis Lietuvos Respublikos vietos savivaldos 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, Lietuvos Respublikos Vyriausybės 1998 m. lapkričio 17 d. nutarimu Nr. 1341 „Dėl tarnybinių lengvųjų automobilių biudžetinėse įstaigose“, Lietuvos Respublikos Vyriausybės 2005 m. rugsėjo 13 d. nutarimo Nr. 993 „Dėl tarnybinių lengvųjų automobilių įsigijimo, nuomos ir naudojimo valstybės įmonėse ir viešosiose įstaigose“ 3 punktu, Pavyzdinėmis tarnybinių lengvųjų automobilių naudojimo biudžetinėse įstaigose taisyklėmis, patvirtintomis Lietuvos Respublikos Vyriausybės 2009 m. gegužės 27 d. nutarimu Nr. 543 „Dėl Pavyzdinių tarnybinių lengvųjų automobilių naudojimo biudžetinėse įstaigose taisyklių patvirtinimo“.

LR vietos savivaldos įstatyme yra nustatyta, kad meras yra savivaldybės vykdomoji institucija (savivaldybės vadovas), turinti savivaldybės valdžios ir viešojo administravimo įgaliojimus, atsakinga už įstatymų, Lietuvos Respublikos Vyriausybės nutarimų ir savivaldybės tarybos sprendimų tiesioginį įgyvendinimą. Remiantis minėtais teisės aktais nustatyta, kad, norint naudoti netarnybinį automobilį tarnybos reikmėms, Savivaldybėje, Savivaldybės valdomose bendrovėse, biudžetinėse ir viešosiose įstaigose dirbantiems vadovaujantiems darbuotojams reikia pateikti nustatytos formos prašymą Savivaldybės merui.

Laukiami rezultatai:

Aprašo atitiktis teisės aktų nuostatoms.

Lėšų poreikis ir šaltiniai:

Šiam sprendimui įgyvendinti papildomos lėšos nereikalingos.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Pridedamas.

Bendrojo skyriaus vyriausioji specialistė,
pavaduojanti l. e. pareigas skyriaus vedėją	Daiva Paurienė